Teater KaRakTer

Teater KaRakTer on Rakvere harrastusteater, mis loodi 2. märtsil 2013. Sama aasta augustis asutati mittetulundusühing Karakter. Asutajaliikmeteks olid Alina Klimova ja Tiit Alte.

Mittetulundusühing Karakter on andnud etendusi kogu Eestis, osalenud nii riigisisestel kui ka rahvusvahelistel harrastusteatrite festivalidel, korraldanud maakondlikke teatripäevi ja harrastajatele mõeldud teatrikoolitusi ning algatanud harrastusteatritele suunatud rahvusvahelise teatripäeva tähistamise traditsiooni. Teater KaRakTer on igal aastal üles astunud Rakvere linna üritustel, näiteks Rakvere linna aastapäeval ja Vabariigi aastapäeva vastuvõtul. 2015. aastal osalesid teatri mehed meeste tantsupeol. 

Teater KaRakTer on aidanud mitmel aastal korraldada Rakvere gümnaasiumi filmifestivali. Alates 2015. aastast kuulub mittetulundusühing Karakter Eesti Harrastusteatrite Liitu. Samal aastal loodi täiskasvanute trupi juurde laste näitering Väike KaRakTer.

Alates 2016. aastast on mittetulundusühing Karakter Rakvere linna esinduskollektiiv.

Teatri KaRakTer pealavastaja on olnud alates selle loomisest Tiit Alte ja 2015. aastast on teatrijuht Ivo Leek.

Teatri kodusaal asub Rakvere Kultuurikeskuses.

Lavastused

 "Rootsi onu", V. Osila, lavastaja Aavo Soots, 2023
 "Näita ennast, Juhan Kunder", P. Saul-Gorodilov, lavastaja Tiit Alte, september 2022
"Ivo Schenkenberg ja Hannibali rahvas", E. Samolberg-Palmi ja P. Saul-Gorodilov, lavastaja Üllar Saaremäe (külalisena), juuni 2022
Kuuldemäng "Alguses", A. Vallikivi, lavastaja Ivo Leek, juuni 2021
"VÕIMALUS", lavastaja/autor/kunstnik Robin Täpp, mai 2021
Kuuldemäng "Süda ei põle ära", B. Kangro, komponeerijad Tiit Alte ja Ahti Bachblum, mai 2021
 "OAD", D. Čepauskaitė, lavastaja Tiit Alte (koostööprojekt mittetulundusühinguga Must Jaam), oktoober 2020
 "Mitte keegi", J. Puusepp, lavastaja Robin Täpp ja mentor Tiit Alte, august 2020
 "Pidu katku ajal", A. Puškin, lavastaja Tiit Alte, juuli 2020
 "Sinihabe", M. Frisch, lavastaja Tiit Alte, veebruar 2019
 "Ulgumerel", S. Mrožek, lavastaja Aavo Soots, august 2018
 "Mida talle öelda ehk Tigu", A. Stancikas, lavastaja Nerijus Gedminas (külalisena), september 2017
 "Igaühele oma", R. Cooney, lavastaja Aavo Soots, august 2017
 "Kena keik – miks otsast alata", J. Smuul, lavastaja Kaido Kivi (külalisena), jaanuar 2017
 "Vallini kõrtsis", J. Smuul, lavastaja Tiit Alte, detsember 2016
 "Insomnia", lavastaja Alina Klimova ja mentor Tiit Alte, juuli 2016
 "Draakon", J. Švarts, lavastaja Tiit Alte, veebruar 2016
"Kokaiin", P. King, lavastaja Tiit Alte, juuli 2014
"Kükloop", Euripides, lavastaja Tiit Alte, juuli 2014
"Õnnistatud hullumeelsus", Aapeli, lavastaja Tiit Alte, november 2013

Tunnustus

 2022. aastal XVII harrastusteatrite riigifestivali teenis lavastus "VÕIMALUS" etenduskunstide eripreemia.
 2021. aastal said XX Külateatrite festivalil Palamusel ja Kuremaal lavastuses “Oad” näitlejatöö eest preemiad Robin Täpp ning Anne-Mai Tevahi.
 2021. aastal pälvis kuuldemängude festivalil Pind kõrva kuuldemänguga "Süda ei põle ära" tunnustused parim loominguline meeskond, näitlejapreemia Tiit Alte, parim helirežissöör Robin Täpp ning peaauhinna grang prix.
 2020. aastal tuli XV Lääne-Virumaa näitemängupäeva grand prix lavastusele „Pidu katku ajal“.
 2019. aastal sai Leedus rahvusvahelisel harrastusteatrite festivalil ARTimi suure tunnustuse lavastus "Mida talle öelda ehk Tigu".
 2018. aastal pälvis Eesti Kultuurkapitali Lääne-Virumaa eksperdigrupi aastapreemia harrastusteatri KaRakTer töö korraldaja Ivo Leek.
 2018. aastal teenis Rakveres rahvusvahelisel harrastusteatrite festivalil "Pooleks" teatri Jabloko eripreemia Alice Siil.
 2018. aastal sai Rakveres rahvusvahelisel harrastusteatrite festivalil "Pooleks" parima näitlejate ansambli ja täpse tehnilise teostuse auhinna lavastuse "Mida talle öelda ehk Tigu” tehnik Mardo Leikman.
 2018. aastal pälvis Rakveres rahvusvahelisel harrastusteatrite festivalil "Pooleks" parima meesnäitleja auhinna Robin Täpp.
 2018. aastal teenis Rakveres rahvusvahelisel harrastusteatrite festivalil "Pooleks" parima lavastaja auhinna Nerijus Gedminas.
 2018. aastal sai Rakveres rahvusvahelisel harrastusteatrite festivalil "Pooleks" grand prix ` lavastus "Mida talle öelda ehk Tigu".
 2018. aastal pälvis XIII Lääne-Virumaa näitemängupäeval näitlejapreemia auhinna Hellja Borozdina.
 2018. aastal teenis XIII Lääne-Virumaa näitemängupäeval parima meesosatäitja auhinna Ivo Leek.
 2018. aastal sai XIII Lääne-Virumaa näitemängupäeval parima lavastuse auhinna lavastus "Vallini kõrtsis".
 2018. aastal pälvis XV harrastusteatrite riigifestivalil lavastusega "Mida talle öelda ehk Tigu" näitlejapreemia Alina Klimova.
 2018. aastal teenis XV harrastusteatrite riigifestivalil lavastusega "Mida talle öelda ehk Tigu" parima meesnäitleja auhinna Robin Täpp.
 2018. aastal sai XV harrastusteatrite riigifestivalil lavastusega "Mida talle öelda ehk Tigu" parima naisnäitleja auhinna Alice Siil.
 2018. aastal pälvis XV harrastusteatrite riigifestival il grand prix` lavastus "Mida talle öelda ehk Tigu".
 2017. aastal teenis Roelas toimunud näitemängupäeval monoetendusega "Kena keik – miks otsast alata" parima lavastaja preemia näitejuht Kaido Kivi.
 2016. aastal tunnustas Lääne-Virumaa maavanem mittetulundusühingu Karakter eestvedamise ja edendamise eest Ivo Leeki.
 2016. aastal sai Rahvakultuuri keskuse maakondliku tubli tegija tunnustuse Ivo Leek ja kogukond KaRakTer.
 2016. aastal pälvis teater KaRakTer Tanja Zalite ja Riina Vaheri juhitud XI Lääne-Virumaa näitemängupäeva Juuli ja Maali eripreemia.
 2016. aastal teenisid Harrastusteatrite riigifestivalil Rakvere teatri KaRakTer Euripidese lavastus "Kükloop" ja Harjumaa teatri Jõelähtme Lavagrupp A. Bereza lavastus "Roheline järv, punane vesi" eripreemia.
 2016. aastal andis Eesti Harrastusteatrite Liit Tiit Altele harrastusteatrite teenetemärgi.
 2014. aastal oli Tiit Alte harrastusteatrite kõrgel tasemel lavastajana Lääne-Virumaa Kultuuripärli laureaat.

Viited

Välislingid
 Teatri KaRakTer veebisait
 Eva Samolberg-Palmi "Tänavune aasta tegu on..." Virumaa Teataja, 23. jaanuar 2015
 "Harrastajate näitemängu maratoni võitis "Vallini kõrtsis"" Virumaa Teataja, 23. jaanuar 2015
 Eva Samolberg-Palmi "Harrastusteatrite tipp sündis näitetrupis Karakter" Virumaa Teataja, 2. veebruar 2018
 Inna Grünfeldt "Tigu lõikas Leedus loorbereid" Virumaa Teataja, 12. juuni 2019

Eesti harrastusteatrid